Charakteris (1997 filmas)

Charakteris () – 1997 m. Olandijos ir Belgijos kinematografininkų sukurta drama, apdovanota Oskaru geriausio užsienio filmo kategorijoje.

 Pagrindiniai aktoriai 
 Aktorius – vaidmuo
 Fedja van Huêt – Džeikobas Katadriufė
 Jan Decleir – Drevenhafenas
 Betty Schuurman – Joba

 Turinys 

Džeikobas Katadriufė – nesantuokinis teismo vykdytojo Drevenhafeno ir šio buvusios namų šeimininkės Jobos sūnus. Vos motina sužinojo esanti nėščia, ji paliko visų nemėgstamo Drevenhafeno namus ir išdidžiai atsisakė priimti jo pagalbą, pinigus ir netgi piršlybas. Į visus sūnaus klausimus apie tėvą ji atsakydavo: „- Mums nieko iš jo nereikia“. Paauglystėje, pakliuvęs į policiją, Džeikobas mėgino prašyti tėvo pagalbos, tačiau šis jį atstūmė.

Jaunuolio santykiai su motina taip pat liko komplikuoti. Norėdamas greičiau palikti namus, jis paėmė paskolą banke ir įsigijo tabako krautuvę, tačiau investicija nepasiteisino. Džeikobas įsidarbino klerku teisininkų kontoroje, kur netruko sulaukti bankroto dėl paskolos bylos. Paaiškėjo, kad bankas, paskolinęs pinigus, priklauso jo tėvui, tačiau Drevenhafenas neatsiėmė ieškinio ir Džeikobui teko grąžinti sumą per metus iš atlyginimo. Norėdamas mesti iššūkį, jis paėmė dar vieną paskolą, tačiau ir dėl šios grąžinimo vėliau teko atsidurti teisme. Šį kartą jam pavyksta išvengti bankroto ir nors jis sėkmingai kopia karjeros laiptais, tačiau tėvo šešėlis nesiliauja jo persekioti. Tik ko šis siekia – sužlugdyti sūnų ar padėti jam tapti stipresniu?

 Apdovanojimai ir nominacijos 
ApdovanojimasApdovanojimų kategorijaAsmuoRezultatas Oskaras geriausias užsienio filmas  AFI Fest didysis žiuri prizas Mike van Diem  Kanų kino festivalis Mike van Diem  Fantasporto režisierių apdovanojimas Mike van Diem  Ženevos filmų festivalis geriausias aktorius Fedja van Huêt Joseph Plateau apdovanojimas geriausias Belgijos aktorius Jan Decleir  geriausias Belgijos filmas Auksinis veršis geriausias filmas  geriausias aktorius Jan Decleir  geriausia aktorė Betty Schuurman  geriausias režisierius Mike van Diem  Palm Springso filmų festivalis auditorijos apdovanojimas Mike van Diem Paryžiaus filmų festivalis geriausias aktorius Jan Decleir  Grand Prix apdovanojimas Mike van DIem  Santa Barbaros tarptautinis filmų festivalis geriausias užsienio filmas  Varšuvos tarptautinis filmų festivalis auditorijos apdovanojimas Mike van Diem 

Kategorija:1997 filmai
Kategorija:Nyderlandų filmai
Kategorija:Belgijos filmai
Kategorija:Dramos